大象天奴，係荔園動物園裏面嘅「鎮園之寶」，係一隻雄性嘅亞洲象，亦都係香港唯一長期飼養嘅大象。佢喺1958年隨同沈常福馬戲團由緬甸嚟到香港表演，之後再運到荔園動物園長住，一直生活喺面積只有幾百平方呎嘅獸籠入面，過住跪地乞食嘅辛酸生活。響1989年2月3號因為染上急性肺炎而被人道毀滅，後嚟被運去將軍澳垃圾堆填區埋葬。呢點已成為1950年代至1970年代香港人嘅重要嘅集體回憶之一。